**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

28.04.2016թ. ք.Երևան

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Ա. Հոբոսյանս ուսումնասիրելով 30.12.2015թ. վերսկսված 00850880 կատարողական վարույթի նյութերը.

Պ Ա Ր Զ Ե Ց Ի

Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի դատավոր Հովիկ Շահնազարյանի կողմից 03.02.2015թ. տրված թիվ ԵԱՔԴ 4717/02/14 կատարողական թերթի համաձայն պետք է՝ հայցագնի 7.159.511 ՀՀ դրամի չափով արգելանք դնել Ստեփան Սուրենի Դանիելյանին պատկանող գույքի և /կամ/ դրամական միջոցների վրա:

28․12.2015թ. պահանջատերը ԴԱՀԿ ծառայություն է ներկայացրել նույն դատարանի կողմից թիվ ԵԱԴԴ 4717/02/14 կատարողական թերթի, որի համաձայն պետք է Ստեփան Դանիելյանից հօգուտ Մարետա Բաբայանի բռնագանձել 6․165․000 ՀՀ դրամ, որպես փոխառության գումար։

Ստեփան Դանիելյանից հօգուտ Մարետա Բաբայանի բռնագանձել 942․484 ՀՀ դրամ, որպես ՀՀ քաղ․ օրի 411 հոդվածով նախատեսված տոկոսներ հաշվարկված 10․08․2013թ․ մինչև 18․11․2014թ․։

6․165․000 ՀՀ դրամ գումարին հաշվեգրել և պատասխանող Ստեփան Դանիելյանից հօգուտ Մարետա Բաբայանի բռնագանձել տոկոսներ ՀՀ քաղ․ օրի 411 հոդվածով սահմանված կարգով սկսած 19․11․2014թ․ մինչև պարտավորության կատարումը։

Ստեփան Դանիելյանից հօգուտ Մարետա Բաբայանի բռնագանձել 150․000 ՀՀ դրամ, որպես փաստաբանի խելամիտ վարձատրության գումար։

Ստեփան Դանիելյանից հօգուտ Մարետա Բաբայանի բռնագանձել 142․149,68 ՀՀ դրամ, որպես հետաձգվող պետական տուրքի գումար։

Ինչպես նաև պարտապանից բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Ստեփան Դանիելյանի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 30.12.2015թ. վերսկսված 00850880 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

Հարկադիր կատարող Ա.Հոբոսյան